VEGA og Beatbox præsenterer  
**Lækre hooklines og solid punkrock med Alkaline Trio i VEGA**

*Punkbandet Alkaline Trio fra Chicago, Illinois har lige udgivet deres ottende studiealbum ”My Shame Is True” samt EPen ”Broken Wings” og kommer i den forbindelse til Europa, deriblandt Danmark, hvor de besøger Lille VEGA tirsdag d. 20. August.*

Den amerikanske trio spiller punkrock, og selvom deres musik gennem årene er blevet kaldt mere mainstream, mister bandet ikke troværdigheden.

Deres hooklines er fængende og de forstår virkelig at skrive gode sange, der bibeholder kant og nerve, som f.eks. nummeret [”I, pessimist”,](http://youtu.be/ga0-r07hkiA) hvor forsanger Tim McIlrath fra Rise Against gæsteoptræder.

Albummet ”My Shame Is True” er produceret af ingen ringere end Bill Stevenson, der udover at have spillet i bands som Black Flag og The Descendents, har produceret for Rise Against, Comeback Kid, As I Lay Dying, NOFX og før nævnte Black Flag og The Descendents.

**I Wanna Be Warhol**

I videoen til førstesinglen [”I Wanna Be Warhol”](http://youtu.be/7trRQX0XP9k), der er instrueret af Danny Lohner, der tidligere har spillet bas i Nine Inch Nials, kan man opleve femme fatale, model og skuespiller Milla Jovovich i hovedrollen. Videoen handler om en kvinde, der bliver overvåget af en pervers personlighed, der holder til inde i væggene i hendes hjem.

Alkaline Trio har eksisteret siden december 1996, dog med lidt udskiftninger undervejs, men altid med forsanger og guitarist Matt Skiba som styrmand lige siden begyndelsen, der udtaler om bandet:

"It's never been about being rich or famous. We always wanted to have the band be our career… to have that longevity… that should be the goal. We are going to do it until it stops being fun. If it ever feels like a job, why would you be involved in the arts at all? We have the right chemistry as a band and with crowds, big or small. We have community within a community.”

**Fakta om koncerten**  
Alkaline Trio  
Tirsdag den 20. august 2013 kl. 20.00  
Lille VEGA, Enghavevej 40, 1674 Kbh. V   
Pris: 160,00 + gebyr  
Billetsalget kan købes via VEGAs hjemmeside, Billetlugen og Fona-butikker.